section_heading: Odlike
paragraph_text: Iako lov nikada u potpunosti nije napušten, gospodarstvo misisipijske kulture se do 10. stoljeća već temeljilo na poljoprivredi, najprije na uzgoju tikvica i graha, a potom i brzorastućeg kukuruza koji je došao preko Meksičkog zaljeva.Antony Mason, Ancient civilisations of: The Americas, Toucan Books Ltd., London, 2001., str. 51.-53. Zahvaljujući povećanju prinosa porastao je i broj stanovnika, a ubrzao se i razvoj obrta i trgovine. Obrtnici su proizvodili drvene i kamene alatke, perle, ukrase, metalne proizvode od bakra i zlata, i obrađivali su kože i krzna. Trgovina se obavljala na velikim udaljenostima zahvaljujući zajedničkim sustavom simbola. Iako se misisipijska kultura često navodi kao najrazvijenije ljudsko društvo pretkolumbovske Sjeverne Amerike prije dolaska Europljana, a nekada i civilizacija, ona nije poznavala metalurgiju niti pismo.